# Christoph Waltz

| Christoph Waltz |
| --- |
| glumac |
| Waltz na 82. dodjeli Oscara, mart 2010. |
| Biografske informacije |
| Rođenje | 4. oktobra 1956.  (1956-10-04) Beč, Austrija |
| Supružnik | Judith Holste |
| Djeca | 4 |
| Profesionalne informacije |
| Zanimanje | glumac |
| Opus |
| Djelatni period | 1977– |
|  |
|

| Nagrade |
| --- |
| 2 nagrade Zlatni globus, 2 nagrade BAFTA, 2 Oscara |

 |
|  |

**Kristof Valc** (njemački: *Christoph Waltz*, rođen 4. oktobra 1956) je austrijsko-nemački glumac. Internacionalno je poznat po saradnji sa američkim filmskim režiserom Kventinom Tarantinom u filmovima *Prokletnici* i *Đangova osveta*. Uloga Hansa Lande filmu *Prokletnici* iz 2009. donela mu je nagrade na Kanskom filmskom festivalu, Oskara, Zlatnog globusa, BAFTU i Nagradu udruženja filmskih glumaca. 2012. pojavio se u Tarantinovom filmu *Đangova osveta* kao Dr. King Šulc i ova uloga donela mu je nagrade BAFTA i Zlatni globus i još jednu nominaciju za Oskara.

## Detinjstvo

Valc je rođen u Beču, kao sin scenskih dizajnera Johanesa Valca i Elizabet Urbancic . Njegov deda bio je psiholog Rudolf von Urban, a baka Maria Majen takođe je bila glumica koja je nastupala u Burgteatru. Pradede i prababe takođe su mu radili u pozorištu.

## Karijera

### Karijera u domovini

Valc je studirao glumu u školi Maks Rajnhart Seminar u Beču. Takođe je pohađao i čuveni Institut za film i pozorište Lija Strasberga u Njujorku. Karijeru je počeo kao pozorišni glumac, da bi nakon toga proveo godine pojavljujući se u nemačkim televizijskim filmovima i serijama.

### Internacionalna karijera

2009. godine pojavio se u filmu *Prokletnici* Kventina Tarantina u ulozi , SS pukovnik Hansa Lande koja mu je donela internacionalnu slavu.
Uloga je bila namenjena Leonardu Dikapriju pre nego što je Tarantino odlučio da Landu ipak treba da igra stariji nemački glumac (Dikaprio i Valc su se kasnije zajedno pojavili u sledećem Tarantinovom filmu - *Đangova osveta*).

Kristof Valc na Kanskom festivalu 2009.
Ulogu je na kraju dobio Volc za koga je Tarantino rekao da mu je "dao njegov film nazad" jer je osećao da snimanje nije moguće bez glumca koji je pravi izbor za ulogu Hansa Lande za koga smatra da je možda najbolji lik koga je ikada napisao.
Ovom ulogom Kristof Valc je postao jedan od 10 glumaca koji su dobili Oskara, BAFTU, Zlatni globus, Nagradu udruženja glumaca i Nagradu filmskih kritičara za istu ulogu. Valc je takođe prvi i za sada jedini glumac koji je osvojio Oskara za ulogu u Tarantinovom filmu.

2011. Valc se pojavio u filmovima *Zeleni stršljen* Majkla Gondrija, *Krvoproliće* Romana Polanskog i adaptacijama knjiga *Tri musketara* i *Voda za slonove* (zbog koga je odustao od uloge Sigmunda Frojda u filmu *Opasan metod*).

2012. ponovo se udružio sa Tarantinom, ovog puta na filmu *Đangova osveta* sa Džejmijem Foksom, Leonardom Dikapriom, Samjuelom L. Džeksonom i Keri Vošington. Uloga dr. Kinga Šulca Valcu je donela još jednu BAFTU i Zlatnog globusa, kao i drugu nominaciju za Oskara za najboljeg glumca u sporednoj ulozi.

## Privatni život

Valc sa suprugom Džudit Holst na dodeli Oskara
Valc tečno govori nemački, francuski i engleski i služio se ovim jezicima u filmovima Prokletnici i Đangova osveta. Iako je u ulozi Hansa Lande pričao i na italijanskom, Valc je izjavio da se inače ne služi ovim jezikom. Ima troje odrasle dece iz prethodnog braka i mlađu ćerku sa sadašnjom ženom, kostimografkinjom Džudit Holst.

Valc ima nemačko državljanstvo, koje je dobio po rođenju, i austrijsko koje je dobio 2010. godine. Kada mu je direkto postavljeno pitanje o nacionalnosti, odgovorio je: "Rođen sam u Beču, odrastao sam u Beču, išao sam u školu u Beču, maturirao sam u Beču, studirao sam u Beču, počeo sam da se bavim glumom u Beču - i pored toga postoji još veza sa Bečom. Koliko još austrijskog želite?"

## Filmografija

| Godina | Srpskohrvatski naziv | Originalni naziv | Uloga
 |
| --- | --- | --- | --- |
| 2009. | Prokletnici | *Inglourious Basterds* | Hans Landa
 |
| 2011. | Zeleni stršljen | *The Green Hornet* | Bendžamin Čadnovski
 |
| 2011. | Voda za slonove | *Water for Elephants* | Avgust Rozenblut
 |
| 2011. | Tri musketara | *The Three Musketeers* | Kardinal Rišelje
 |
| 2011. | Krvoproliće | *Carnage* | Alen
 |
| 2012. | Đangova osveta | *Django Unchained* | King Šulc
 |

## Reference

## Vanjske veze

* Christoph Waltz na sajtu IMDb